Polisie op "toiletwaak" ná man diamant sluk | Maroela Media
Argieffoto: Dominic Favre
'n Chinese man het die diamant glo tydens 'n internasionale diamantuitstalling in Sri Lanka ingesluk. Hy is in hegtenis geneem nadat die diamant se eienaar van die diefstal bewus geword het, berig Times Live.
Die verdagte het die diamant, met 'n waarde van $14 000, geïnspekteer en dit skielik ingesluk. Die eienaar het die man aangehou totdat die polisie op die toneel gekom het. Die polisie het hom na 'n hospitaal geneem waar hy lakseermiddels toegedien is in 'n poging om die diamant terug te kry.